open-index/open-wikipedia-markdown huggingface dataset:
Piaggio Ape

El **Piaggio Ape** (ciamada anca *Vespacar* e despess, ma in manera minga precisa, *Apecar*) a l'è un motocarr a trè roeude vendud de la Piaggio a partì del 1948, che l'è retegnuda anca vun di esempi de design italian in del mond.

L'Ape, che in lombard el voeul dì *Ava*, a l'è stad desvilupad in del period del dopoguerra, quand che l'Italia l'era propi pora, e gh'ha dad a la sgent un mez comod per straportà mercanzia: in principi a l'era una Vespa con tacad su un casson, ma cont el temp el s'è desvilupad pussee vers un mez autonom, con varie configurazzion: per esempi gh'è stad l'Ape Calessino pensad per el straport di passeger, che 'l gh'ha havud anca sucess in Asia 'me tuk-tuk, e 'l *Pentarò*, che 'l gh'haveva un remocc dree e inscì el deventada a cinch roeude.

A bon cunt, el gh'ha havud inscì tant de rilevanza in Bassitalia che gh'è di nom aposta: in Sicilia la ciamen *Lapa*, menter in  del rest de la banda a l'è el *trè roeude* per ecellenza.

## Galleria di foto

File:Little School Bus (5272766389).jpg|Ape in servizzi scoeula-bus
File:Piaggio Ape 50 Cassonata.jpg|Ape cont el casson
File:Ape 01.jpg|Ape Calessino
File:Macchina Mobile Cafe (22074900596).jpg|Bar in su l'Ape
File:Fornacelle 6.jpg|Ape cont el casson dedree
File:Montepulciano 47DSC 0601 (40702917633).jpg|Detai del casson de l'Ape
File:Piaggio Ape - Frankfurt - Germany.jpg|Ape in Germania
File:Ferrari-Ape.jpg|Ape speranzosa in livrea Ferrari
File:Ape Bozen.jpg|Ape cont el casson tirad in alt a Bolzan
File:Jesada technik museum (39104601745).jpg|Ape al musee tecnegh de Jesada
File:Piaggio Ape C.jpg|Ape C terza serie
File:" 12 - ITALY - Piaggio Ape Barilla.JPG|Ape che ghe fa reclam a la Barilla
File:Paris street cleaning green vehicles (8613134989).jpg|Ape di ruder de Paris
File:Ape con Vespa Schaffen Diest 2015.JPG|Ape con sora una Vespa
File:Ape Piaggio 01.jpg|Ape a Esin
File:GER Wuppertal Universität 050 2016 - Streetfood-Event.jpg|Ape straport birra
File:Apecar.jpg|L'Apecar
File:Vespacar P2 Police automobiles displayed at the Israeli Police Heritage Center.jpg|*Vespacar* de la polizzia israeliana

## Riferiment
*Ape Piaggio. Grande storia di un piccolo veicolo

## Alter proget

## Vos corelade
*Piaggio Quargo
*Piaggio Porter
Velocità minima

La **velocità minima** de una strada a l'è la velocità che i veicoi gh'hann de tegnì quand che ghe vann sora, i veicoi che poden no rivà a quella velocità de solit poden nanca andàgh in quella strada. A l'è marcada cont un segnal de oblegh, a sercc con sfond bloeu, e la velocità minima de tegnì. A bon cunt, quella velocità chi la val domà se la strada a l'è libera e gh'è di bone condizzion, se gh'è del trafegh o di pericoi se po andà pussee pian.

## Riferiment
*[Velocità minima (Art. 23)](https://auto.itheorie.ch/it/autotheory/16/slide/si_231/velocita-minima-(art.-23)) 
*Limite minimo di velocità di 30 Km/h 

## Vos corelade
*Velocità massima consiliada
*Limit de velocità
Ort botanegh de Brera

L**'Ort botanegh de Brera** (in latin *Hortus Botanicus Braidensis*) a l'è un ort botanegh sit in del palazzi de la Pinacoteca de Brera, che in di so 5000 meter quader el gh'ha dent pussee de 300 spece diferente. Volud in del 1774 de la Maria Teresa d'Austria insema a l'osservatori, l'è fornid poeu in stat de bandon e l'è stad recuverad de l'Università di Studi de Milan, che 'l gestiss in d'un pol museal recognossud de la Region Lombardia insema al Musee Astronomegh.

## Ligam de foeura
*Sit ofizzial

## Alter proget

## Vos corelade
*Red di ort botanegh de la Lombardia
*Ort botanegh de Cità Studi
Bilietin del Dom Vegg de Bressa

El **bilietin del Dom Vegg de Bressa** a l'è un repert archeologegh che 'l gh'ha dent testimonianza scrita de la lengua lombarda che la risaliss al 1538, lassada de 'n artesan, Passin de Passiran, che l'ha lavorad ai colone de l'orghen del Dom Vegg de Bressa. A l'è stad trovad in di lavorà de restaver di afresch de l'Ironem Romanin, piegad in 32 tochei, e l'è stad analizad e trascrivud de la Barbara Maria Savy, professora de storia de l'art a l'Università de Padoa e studiosa del Romanin. La descoverta l'è stada nonziada a fin avost 2023, quand che Bressa e Berghem inn stade insema capitai italiane de la coltura.

## Analisi lenguistega
De 'sto test, se po notà che la vocal nasala final (Pasì, Pasira) la croda, compagn del lombard oriental del dì d'incoeu, roba che la indica che l'è un fenomen assee antigh. Inveci, a gh'è no el sbassament de la vocal "i" in "e", incoeu trat tipegh oriental, che resten compagne del rest del lombard (mi, di), roba in linia cont alter testimonianze bressane del period, compagne de La Massera da bé del Galeazz di Orz.

El plural di parolle feminin in "-a" a l'è de interess, desgià che 'l regorda quell che incoeu a l'è el plural che 'l se dopera in di dialet de Noara, de Pos'ciav o anca de Mantoa, in "-i" (colona, coloni), inveci che in "-e" 'me che 'l saria in bressan moderno.

A nivell ortografegh, gh'è di vesinanze cont el modell volgar de l'età de Mez, per esempi in "orgen", indova che el grafema  l'è doperad per representà l’oclusiva velara sonora [g].

## Riferiment
* Brescia, trovato il biglietto di un artigiano del Cinquecento durante il restauro dell'organo del Duomo Vecchio
*Academia Bonvesin de la Riva - Facebook
Dom Vegg (Bressa)

El **Dom Vegg**, dedicad ofizzialment a l'Assonta ma ciamad popolarment *la Redonda*, a l'è una gesa de Bressa, che la gh'è almen del secol quell de XII, fad su in su 'na veggia basilega del secol quell de VI, e la representa vun di esempi pussee important de romanegh lombard de la soa banda.

A l'è la catedrala d'inverna de la Diocesi de Bressa.

## Riferiment
*LombardiaBeniCulturali

## Alter proget

## Vos corelade
*Dom Noeuv (Bressa)
*Capella di Sante Cros
*Tesor di Sante Cros
*Bilietin del Dom Vegg de Bressa
Prefetura de Kumamoto

La **Prefetura de Kumamoto** (*熊本県*, *Kumamoto-ken* in japones) l'è 'na prefetura del Japon sita su l' isola Kyuushuu indœ ge viven 1,748,134 persone . L'è tacada a le prefeture Fukuoka, Ōita, Miyazaki e Kagoshima.

Kumamoto a l'è la capital e la citaa plœ granda de la prefetura de Kumamoto, qe g'ha oltre cità importante 'me Yatsushiro, Amakusa e Tamana. La prefetura la se trœva ind el mezz de l'isola Kyūshū e la ospita el Mont Aso, volt 1 592 meter e l'arcipelag Amakusa. A l'è bagnada dal Mar Cines Ocidenta

## Storia
Storicamente, la zona l'è stada ciamada Provinça de Higo ma ol nom l'è stad cambiad ind Kumamoto durant el period Meiji. La grafia moderna del nom Kumamoto l'è leteralment "radix de l'ors".

## Geografia

La prefetura de Kumamoto a l'è ind el mezz de Kyushu, la plœ meridiunal de le quatar isolas Japones plusse grande. L'è tacada al mar de Ariake e al Rosc de isolas Amakusa a ovest, a nord a la prefetura de Fukuoka e la prefetura de Ōita, a est a la prefetura de Miyazaki e a sud a la prefetura de Kagoshima.

El Mont Aso (1 592 metar de voltituden), un volcan ativ, l'è a l'est de la prefetura de Kumamoto. Qell vulcan l'è in del mezz de la caldera Aso.

Le quatordex citaa de la Prefetura

## Citaa gemelade
La citaa de Kumamoto a l'è gemelada con:

 Fukui, Japon

 San Antonio, Stats Unids d'America

 Rome, Stats Unids d'America

## Riferiments


## Olter projets
Via Andreas Hofer (Bolzan)

La **Via Andreas Hofer** (istess in italian, *Andreas-Hofer-Straße* in todesch) a l'è una strada del center storegh de Bolzan, che la conliga la via Vintler a la Piazza Dovana. Ciamada in origin *Zollgasse* (strada de la dovana), la ciapa el nom de l'Andreas Hofer, eroe nazzional del Tirol, e la scomincia cont el Landesfürstliches Amtshaus, incoeu sed del Musee de Storia Natural del Sudtirol, se riva poeu a l'antiga locanda Batzenhäusl e infin al vegg dazziet, che 'l da in su la piazza.

Al temp del fascismo, l'era ciamada domà in italian *Via Ca' de Bezzi*, con la Republega l'è dedicada a l'Hofer. Del 2015 a gh'è una preja d'inciamp dedicada al Bernhard Czopp, vitima de l'Olocaust.

## Bibliografia
*Richard Staffler: Die Hofnamen von Zwölfmalgreien und Leifers (= Bozner Jahrbuch für Geschichte, Kultur und Kunst). Wagner, Innsbruck 1952, S. 46. 

## Alter proget
Tirann

Un **tirann** a l'è un governator che 'l dopera el so poder in manera assoluta, senza nissuna limitazzion legala o che l'ha sbatud sgiò un governator legitim. Despess, el termen l'è sociad a 'n governo assee gram e con mesure cative de repression. El termen, de origin grega, l'indicava un sovran vegnud su senza respetà i regole, ma senza una conotazzion grama, l'è stad el Platon el prim a dàghela, a considerì la tirannia una roba deperlee grama e fondada in sul tratà mal i citadin.

Con l'inluminism, el termen l'è tornad in voga e l'è stad doperad per esempi in la deciarazzion de independenza americana, che la cusava i azzion del Re Giorgg de vesser tiranneghe e de mirà a fà su un dispotism assolut.

## Riferiment
*Tyrant

## Alter proget

## Vos corelade
*Gran bosia
*Tirannicidi
*Ditador
*Ditadura de la magioranza
*Trenta tirann
Sigla automobilistega internazzionala

La **sigla automobilistega internazzionala** la representa el Stat, o entità compagna, che l'ha dad foeura la targa de imatricolazzion de un veicol, e che la gh'ha de vesser mostrada quand che 'l circola foeura del so Paes. Un prim oblegh a l'è stad mitud in del 1909 de 'n tratad firmad de dodes stat europee, poeu i Nazzion Unide l'hann confermad con la Convenzion de Viena in sul trafegh stradal del 1968.

La manera pussee cognossuda per fàll a l'è cont un bollon oval che 'l gh'ha scrivud sora quella sigla lì, ma l'è spantegada anca l'integrazzion in sui targhe mideme, una roba che l'è assee spantegada in Europa: i targhe de imatricolazzion europee gh'hann, in la banda mancina, la sigla internazzionala, anca la pupart di targhe de l'ex URSS gh'hann el codes del Paes, Andorra, Liechtenstein, Monaco e 'l Vatican el meten dent, domà la Svizzera, el Regn Unid e 'l San Marin, in del continent, ghe l'hann no.

A bon cunt, minga tucc i Stat recognossen la possibilità de havégh el simbol in la targa, vist che in bas a la convenzion de Ginevra del 1949 el gh'ha de vesser partid de lee, e donca a gh'è de meter semper el bollon.

## Riferiment
*Targhe italiane

## Alter proget
Pallada (Bressa)

La **Pallada** (in bressan antigh *Palada*, in italian *Torre della Pallata*) a l'è una torr de l'età de Mez fada in bloch de preja de calcar che la se troeuva in del center storegh de Bressa.

L'è stada fada su in del 1254 in del quarter de San Giovann, e l'è l'unega strutura de fortifegazzion del so grup che la resta in pè. Dopo l'assedi del 1311 l'Imperator la dopera anca per fonzion civil, per esempi per tegnìgh la cassa del Comun.

## Riferiment
*Enciclopedia Bresciana

## Alter proget
Ostpolitik

Con **Ostpolitik** se intend la politega de normalizazzion di raport con la Republega Democratega Todesca voluda del cangeler de la Germania Ovest Willy Brandt, che gh'ha fad otegnì el premi Nobel per la pas in del 1971. In precedenza, Bonn ghe stava adree a la dotrina Hallstein, che la prevedeva che i Stat che recognosseven la Germania Est podeven havégh no relazzion con lor, e donca la Germania Ovest la sostegniva de havégh un mandad esclusiv in su tuta la Germania, donca la DDR l'era un Stat minga legitim.

Prima de tusscoss, la Germania Ovest l'ha recognossud i so confin con Polonia e Union sovietega, roba che l'ha menad poeu a l'acord di quater potenze che l'ha, in di facc, congelad la situazzion, con l'Ovest che 'l se impegnava a scernì no Berlin 'me soa capital e se garantiva pussee de libertà de moviment, a gh'è poeu l'acord in sui transit, che 'l regola el passà de 'n paes a l'alter e, per la prima voeulta, ghe recognoss ai citadin de l'Est el dirit a visità i parent a Ovest se la gh'è una gran emergenza in familia.

In del 1972 el leader todesch de l'Est Walter Ulbricht l'è sostituid de l'Erich Honecker, pussee vesin a Mosca, che donca el scerniss de stàgh adree a 'na politega distensiva compagna de quella de l'URSS, inscì el 21 de dicember 1972 a l'è firmad el tratad fondamental, che 'l ved i do Germanie regonossés 'me di Stat sovran e dervì di relazzion diplomateghe, anca se minga a nivell de imbasciada ma domà de "representant permanent", e grazzia a 'sto acord chi l'ann dopo vann dent tute e do ai Nazzion Unide.

El darrer acord ligad a l'Ostpolitik a l'è stad el tratad de Praga del 1973, indova che la Cecoslovacchia e la Germania Ovest se recognosseven e renonziaven ai so revendicazzion territoriai, roba che la val 'me renonzia finala ai Sudet ma anca 'me annulament del tratad de Monegh del 1938, donca cont una vera pas in tra Bonn e Praga. In del 1974 el Brandt l'è pu cangeler, sostituid de l'Helmut Schmidt, e la situazzion internazzionala l'è cambiada fiss, con la distension che l'è stada pu tirada inanz 'me obietiv principal, anca se l'è mai stad schivad del tut un svesinàss a l'Est, per esempi in del 1975 tute e do i Germanie hann firmad el tratad de Helsinki che gh'ha dad vita a l'OCSE.

In del 1982 l'Helmut Kohl de la CDU/CSU el va su 'me cangeler, ma el cambia no el raport con l'Est, tant che in del 1987 l'Honecker l'ha visitad la Germania Ovest, el prim leader oriental a fàll, roba vista 'me tirà inanz de la Ostpolitik.

## Riferiment
*Treccani

## Alter proget

## Vos corelade
*Sunshine Policy
Linia de limit nord

La **linia de limit nord** (*Northern Limit Line* in ingles, breviada *NLL*) a l'è el confin maritim de facto in tra la Corea del Nord e la Corea del Sud in del Mar Sgiald. La scomincia de la linia de demarcazzion militar e la gh'è perchè, in del tratad de armistizzi, se stabiliva che di isolete sarien restade cont i Nazzion Unide, e donca con la Corea del Sud, e i du Stat hann tacad subit a risià in sui so aque territoriai, e i Nazzion Unide l'hann fada su per schivà i atach del Sud in sui isole che sarien spetade al Nord. 

La Corea del Nord la recognoss no la linia, anca se l'è stada informada che la gh'è, e i so nav de pesca vann anca oltra, scortade di nav de la marina, e in del 1999 l'ha deciarad una soa linia speciala che l'è pussee favorevol a lee.

## Bibliografia
*Van Dyke, Jon M., Mark J. Valencia and Jenny Miller Garmendia. "The North/South Korea Boundary Dispute in the Yellow (West) Sea". Marine Policy 27 (2003), 143–158.

## Vos corelade
*Linia Syngman Rhee
*Zona desmilitarizada coreana
Dotrina Hallstein

La **dotrina Hallstein** a l'è stada la politega foresta che la Germania Ovest gh'è stada adree fina ai agn '60 del '1900, che la ciapa el nom del Walter Hallstein, sota-secretari del ministeri del 1951 al 1958. La prevedeva che ogni relazzion diplomatega con la Republega Democratega Todesca l'era de consideràss ostil e che donca i relazzion con la Republega Federal sarien stade s'cepade, inscì l'era impossibel havégh relazzion sia con Berlin che con Bonn. L'unega ecezzion l'era l'Union sovietega, in virtù del so roeul 'me potenza ocupanta.

Vers la fin di agn '60 a l'è stada aplicada con men de coerenza e l'è stada sospenduda grazzia a l'Ostpolitik, che l'ha normalizad i raport in tra i do Germanie. A bon cunt, a l'era fondada in su l'ideja che la Germania Ovest la gh'havess un mandad esclusiv in su tuta la Germania e che donca recognosser un Stat dent de lee la saria stada 'na roba contraria ai so interess.

La Germania Est la gh'haveva una soa dotrina compagna ciamada dotrina Ulbricht, che ghe proibiva ai member del pat de Varsavia de havégh relazzion con la Germania Ovest.

## Riferiment
*Britannica
*Treccani

## Vos corelade
*Una China
Mandad esclusiv

Un **mandad esclusiv** a l'è la pretesa de un governo de havégh autorità sora un territori che però un alter Stat sovran ghe esercita la soa sovranità de facto in manera stabil. El concet el gh'ha havud particolar rilevanza in la guerra freggia, quand che vari Stat eren partid in su bas ideologeghe.

Trii di esempi pussee famos inn la Germania, con la Germania Ovest che fina a l'introduzzion de la Ostpolitik la retegniva de havégh un mandad esclusiv in su tut el Paes e anca l'Est che 'l retegniva l'Ovest un stat fantocc fad su de la NATO, la Corea, con la Corea del Nord e quella del Sud che anca incoeu retegnen de havégh la sovranità in su tuta la Penisola, e la China, con la pupart del Paes controllad de la Republega Popolar de la China e Taiwan controllad de la Republega de China, cont i du Stat che retegnen de havégh el dirit de governà tuta la China intrega, cont una politega ciamada de Una China.

## Bibliografia
*Rigger, Shelley (2002). Politics in Taiwan: Voting for Reform.
Inn nazzional de la Republega de China

L**'Inn nazzional de la Republega de China** a l'è l'inn nazzional de la Republega de China, un temp governo de tuta la China ma incoeu ritirad a Taiwan. Componud in del 1928 e catad 'me inn in del 1930, a l'è fondad in su 'n descor del Sun Yat-sen in sui Trii Principi del Popol, che inn propi l'argoment de l'inn e 'l so titol minga ofizzial.

Per via de la posizzion de la Republega Popolar Chinesa de representà lee tuta la China, o ben la politega de Una China, a l'è sonad propi de rari in di competizzion e cas internazzional, al so post l'è doperad l'Inn nazzional de la bandera de la Republega de China, che l'è anca sonad quand che se leva su la bandera.

## Bibliografia
*Reed W. L. and Bristow M. J. (eds.) (2002) "National Anthems of the World", 10 ed., London

## Alter proget
Omarell

**Omarell** (in italian *Umarell*, in emilian de Bologna *umarèl*) a l'è un termen doperad per parlà in manera stereotipada di vegget che varden i canter, de solet cont i man dedree a la schena e che ghe dann consili ai operari. In del 2021 l'è mitud anca dent al dizzionari Zingarelli de la lengua italiana.

## Riferiment
*Umarèlls a Bologna, pensionati in prima fila per assistere ai lavori in corso. "Ogni giorno controlliamo quel che succede nei cantieri" (VIDEO, FOTO)

## Alter proget
Ferrovia Brig-Dom

La **ferrovia Brig-Dom** a l'è una linia ferroviaria internazzionala che la conliga el comun svizzer de Brig-Glis a Dom a travers di Alp grazzia al tunnel del Sempion. Ativa del 1906 e eletrifegada in bas al standard svizzer, l'è gestida de Brig a Isell di Ferrovie Federai Svizzer e de là a Dom de la Red Ferroviaria Italiana.

La gh'ha i stazzion de Dom, Preja, Varsc, Isell e infin Brig.

## Bibliografia
*André Ammeter, Giulio Caponi e Jean-Pierre Kallenbach, La modernisation des installations du tunnel du Simplon et de la ligne Brigue-Domodossola., in Bulletin technique de la Suisse romande, vol. 102 (1976), n. 3, pp. 35-39.

## Alter proget
Stazzion de Preja

La **** a l'è una stazzion de la ferrovia Brig-Dom, linia internazzionala che la conliga el Piemont al Canton Valles. Gestida de la Red Ferroviaria Italiana, l'è classifegada in la categoria *bronze*.

## Moviment
A l'è servida soratut de treni RegioExpress esercitad di Ferrovie Federai Svizzer e de BLS, che conlighen Dom a Berna.

## Riferiment
*Visit Ossola

## Alter proget
Inluminazzion

L’**inluminazzion** (sanscret: बोधि, *bodhi*) l’è on conzett tipegh di religion indo-ariann che el segna l’azzion mistega del riessì a menàss fœura del samsara – el mond material caratarizaa de on zicli infinii de reincarnazzion – e gagnà la realtaa ultema. In sascret, la parolla *bodhi* – sovenz voltada coma ‘inluminazzion’ ind i lengov europej – l’è una derivazzion de la radis verbal *budh* (‘dessedàss’, ‘vesses dessedad’, ‘perzepì’, ‘savè’, ‘intend’).

## Ind el buddhesim
Despess, ind el buddhesim, quell termen chì l’insegna l’esperienza de dessedament ispiritual del buddha Gautama e di sò dissepoj, che l'è de solet descrija coma un istacc de beatituden completta e de comprension total de la vera natura de la realtaa. Apœus a havèlla gagnada, i personn se sliberen del serc vizzios de l’esistenza samsarega – nassiment, patiment, mort e renassiment. L’esperienza medemma la pœù donca vess missa a para a quand che es desseda de on insogn e, cont el fàll, es rend cunt de la realtaa quella vera.

Un quaj sutra del buddhesim māhayāna l'enfatiza el facc che l’inluminazzion la vegna minga insgenerada in sul moment, ma che l’esista in perpetuitaa e ancasì che la saja nomà de descovrì. De facc, ind el *Sutra del dessedament perfett*, a se dis che el Buddha l’haiva dij che, compagn de l’or ind ona cava dora, la *bodhi* l’esista semper lì dedent, ma che la rœughi che l’oscuritaa mondana la saja sconsumada via inanz de vess bon de indàgh dent del tutt.

Di dotrenn compagn vegnen incontraa ind el sutra del *[[Tathagatagarbha]]* che el parla de la presenza de l’inmanent del prenzippi del buddha dedent de tucc i creadur senzient.

## Sort de inluminazzion
### ''Sāvaka-Bodhi'' (Arhat)
Quij che studia i insegnament disen che gh’hann la *samma-sambuddha* e, quand che hann guadagnaa l’inluminazzion in quell mond chì, a inn cognossuu coma dij *arhat*. Quij vess chì pœuden vuttà i olter a rivà a l’inluminazzion intravers l’esperienza personal che lor chì hann giamò mucciaa su.

### ''Pacceka-Bodhi'' (''Pratyeka'')
Quij che hann gagnaa l’inluminazzion intravers la realizazzion del sè, senza vess vuttaa de ona guida spiritual o de on majester, a inn cognossuu coma *pratyekabuddha*. Segonda el *[[Tripitaka]]*, quej creadur chì vegnen a voltra quandonca e indovonca la cognossenza del dharma l’è staja perduda.

### ''Sammā-Sambodhi'' ("''Buddha'' supremm")
Quist chì a inn i vess pussee perfett, pussee desvilupaa e compassionevej, i pussee amaa che sann tuscoss e che gh’hann ona comprension perfetta del dharma guadagnada intravers i sforz sœu de lor, i fadigh e la saviezza insegnandeghej anca ai olter per sliberàj fœura del samsāra.

## Ligamm de dent
* Buddhesim
* Buddhitaa
* Samadhi

## Ligamm de fœura
Dotrina Ulbricht

La **dotrina Ulbrich** a l'è stada una dotrina de politega estera che ghe stava adree la Republega Democratega Todesca e che l'era in risposta a la dotrina Hallstein de la Germania Ovest, che la sostegniva el mandad esclusiv de Bonn in su tuta la Germania e donca ghe proibiva ai Stat che voleven havégh raport diplomategh con lor de havéghei anca con Berlin. Dada foeura del Walter Ulbricht, la sostegniva che di bon raport in tra i do Germanie ghe podeven vesser domà se se fussen recognossud 'me di Stat sovran, e i Stat del pat de Varsavia ghe staven adree anca lor, a refudà de havégh di raport con la Germania Ovest fina che, con l'Ostpolitik, l'ha recognossud la Germania Est.

## Riferiment
*Cambridge.org
Macchi MB1

El **Macchi MB1** a l'è stad un motocarr a trè roeude progetad de l'Ermanno Bazzocchi e vendud de l'Aermacchi del 1945, in di agn '60 i dirit del fàll su a inn vendud a la Bremach, che 'l vend domà 'me *Motocarr Bremach*. A l'è stad el prim mez stradal de l'azienda e l'unegh fina al 1951, quand gh'è vegnud foeura el scooter Macchi 125 N. El gh'ha havud bon sucess grazzia al bon confort, dad soratut di sospension de derivazzion aeronautega. Passad poeu per varie man, di agn 1990 l'è pu vendud.

## Riferiment
*Aermacchi
Lista concatenada

Una **lista concatenada** (*linked list* in ingles) a l'è un tipo de dacc el che ordenament l'è minga dad de la posizzion che gh'hann in memoria ma indova che ogni element el gh'ha un pontator a l'element che 'l vegn e, in manera facoltativa, a quell che 'l gh'era prima, se se voeul scorrer la lista a la reversa. De una lista concatenada se poden toeu via e sgiontà element in d'una manera assee eficenta, ma a l'è pussee gram otegnì un'acess casual o paralelizzà di operazzion in su de lor.

## Riferiment
*Geeksforgeeks

## Alter proget
Metro de Mirandela

**Metro de Mirandela** l'è el nom doperad comunement per el servizzi ferroviari suburban ciamad ofizzialment *Metropolitano Ligeiro de Mirandela*. El servizzi ferroviari l'è fad in su quell che resta de la ferrovia del Tua a scartament metregh e trazzion Diesel in bas ai esigenze del comun Mirandela, in del Nord del Portogall.

## Storia
El "Metropolitano ligeiro de Mirandela" l'è stad fad su cont el decret lesg n. 24 del 8 de fevrer del 1995, che l'ha autorizad el fà su de una società publega per azzion che l'unegh azzionista l'è el comun de Mirandela.

El servizzi l'è fioeul di taj che i Caminhos de Ferro Portugueses hann fad a la red in di agn '90.

A partì del 28 de sgiugn del 1995 la noeuva azienda l'ha scominciad l'esercizzi del trat Mirandela - Carvalhais a fà su i fermade de Mirandela-Piaget, Tarana, Jacques Delors e Jean Monet. El 21 de otover del 2001, otegnuda la concession di CP, a l'è slargad el servizzi ai Ferrovie del Tua. El 12 de fevrer del 2007 in de la stazzion de Castanheiro la motriss *Bruxelas* la desvia e la se reversa, roba che la copa vot persone. El 22 de avost del 2008 a gh'è un alter incident, che 'l lassa un mort e 43 ferid .

El servizzi metropolitan l'è stad fermad anca a causa di reson economegh, tant che la linia l'ha ris'ciad de vesser sarrada per semper.

Del 2014 el servizzi el se fa in tra Carvalhais, Mirandela e Cachao e el se fa con cadenza variabel in bas al dì. I corse inn limitade in di dì de festa e 'l sabet.

## Riferiment


## Alter proget
Daewoo Kalos

La **Daewoo Kalos** a l'è stada una vitura de utilità fada su de la cà coreana Daewoo del 2002 al 2008 e venduda anca cont el marchi Chevrolet. L'era venduda in version berlina a 2 o 3 volum e con trè o cinch porte, e l'è stada sostituida de la Chevrolet Aveo.

## Riferiment
*Scheda tecnega

## Alter proget
Bun (software)

**Bun** a l'è un programa che 'l fa de runtime, gestor di pachet, pachetizator e test runner per JavaScript scrivud de zero in Zig.  Desvilupad del Jarred Sumner 'me sostitut *drop-in* per Node.js, a diferenza de lu el dopera el JavaScriptCore de WebKit 'me motor, menter Node el dopera V8, che l'è el motor de Google Chrome.

El suporta la pachetizazzion, la minifegazzion, el rendering lato server (con SvelteKit, Nuxt.js e Vite), oltra a foreing function interface, SQLite, TLS 1.3 e resoluzzion DNS.

## Ligam de foeura
*Sit ofizzial
Pass del Mortiroeul

El **pass del Mortiroeul** (o anca *pass de la Fopa*) a l'è un pass de montagna de 1'852 meter in sul nivell del mar, in di Alp Reteghe meridionai, che 'l conliga la Valtolina a la Vall Camonega a travers de la vall omonema, in pratega inn conligad i comun de Mazz e de Monn. A bon cunt, l'è minga trop doperad, desgià che 'l vesin pass de l'Avriga l'è pussee liber e facil de passàgh. Del 1990 gh'è passad varie voeulte el Sgir d'Italia e in general l'è una meta che ghe pias tant ai ciclista de strada.

## Riferiment
*Valtellina.it

## Alter proget
Camios di pomper

El **camios di pomper** a l'è un mez, de solit un camios, che i pomper doperen 'me bas per el so lavorà de smorzà el foeugh e de salvà la vita a la sgent che la gh'ha de besogn: de bas, gh'hann dent el spazzi per i omen, de l'aqua o de l'alter material estinguent e i usadei che poden servìgh ai pomper, di voeulte gh'hann anca 'na scala.

Part di veicoi anti-incendi, ghe n'è compagn de  l'autopompa (el camios di pomper per antonomasia), de l'autoscala, del mez de emergenza di pomper de l'aeroport, de l'unità di materiai pericolos e di veicoi de socors stradal, gh'è anca di carr e remorcc aposta per el servizzi di pomper. Un'autopompa con la scala che la se slonga, propi iconega per i pomper american, a l'è ciamada Quint.

Alter mez doperad per la lota ai incendi inn la barca di pomper, l'auto di pomper e la moto di pomper.

## Riferiment
*Mezzi e attrezzature dei Vigili del Fuoco 

## Alter proget

## Vos corelade
*Ambulanza
*Caserma di pomper
Basin a la franzesa

El **basin a la franzesa** a l'è un basin de solet de natura erotega che 'l ved doperà, oltra ai laver, la lengua de quei che se 'l dann, considerad vun di basin pussee "fort" che gh'è, e che 'l po anca andà inanz cont el temp, menter i basin de alter tipo de solet duren poch.

Per via del gran scambi de saliva che gh'è, el volza el ris'c de malatie compagn de la mononucleosi, che l'è in di facc cognossuda 'me "malatia del basin", e anca del papillomavirus de l'om. Anca el bonobo l'è stad vist basàss con la lengua.

El nom el vegn de l'ingles, vist che lor sociaven i franzes al vesser propi passionai in amor. In passad, a l'era anca ciamad *bas fiorentin*.

## Riferiment
*The Kiss - BBC

## Alter proget

## Vos corelade
*Basin sovietegh
Lombardia Majora

**Lombardia Majora** (latin: *Langobardia Major*) l'era ol nom dait a'l cœr del Regn dei Lombards, cond la capitala Pavia, qe la ciapava dentr la pianura Padana, ol Trentin, ol Friol e la Toscana; l'era spartida in Austria, Neustria e Tuscia. La so storia la va adree a qella del Regn: de la creazion ind el 568 cond Alboin a la conquista franca ind el 774; despos la deventa part del domini franc e, plu tarde, de l'Imper Carolinj. I olter territore lombards i era ciamads Lombardia Minora (Ducads autonom de Spolet e Benevent).

## Riferiments
* Paol Diacon, *[[Historia Langobardorum]]*
*
Polizzia Federal del Brasil

La **Polizzia Federal del Brasil** (in portoghes *Polícia Federal do Brasil*) a l'è el corp de polizzia federala del Brasil, fad su in bas a l'articol 144 de la costituzzion del Paes. El so roeul a l'è quell de ocupàss de la lota contra riat de interess federal e de protesger i istituzzion federai, i reoport, i port, de patujà el mar e de fà el controll al confin e de l'imigrazzion.

A bon cunt, la pupart di compit de publega sigurezza l'è in man ai Stat del Brasil, che gh'hann i so corp de Polizzia Militar e de Polizzia Civil, i prim cont un roeul de controll e repression e i segond cont i compit de investigazzion. Gh'è alter do forze federai: la Polizzia Rodoviaria Federal, che la controlla i strade federai del Paes, e la Forza Nazzional de Sigurezza Publega, fada su de unità di Stat che poden vesser s'cerade in cas de emergenza se 'l domanda el governator de un Stat.

A l'è gestida del Ministeri de la Giustizzia e de la Publega Sigurezza, e la se ocupa anca di raport con l'Interpol.

## Ligam de foeura
*Sit ofizzial

## Alter proget
Spartitrafegh

Ol **spartitrafegh** a l'è un toch de la strada che l'è drovad per partì una carrensgia de 'n oltra o una corsia de 'n oltra che la va 'n de l'oltra direzzion. El po vesser otegnid, en bas a la velocità de la strada, cont un toch pioeu en alt, cont una proeusa, 'na barrera Jersey o anch cont un guarda-via.

## Riferimencc
*Treccani

## Olter progecc
Monarca

Un **monarca** a l'è un capo de Stat che 'l governa a vita o fina che 'l abdica, e che donca l'è a capo de una monarchia. La pupart di monarca la va su in bas a un principi ereditari, ma a gh'è una minoranza de monarchie eletive, indova che el monarca a l'è votad de 'n quajvun, de solit un concili ligad a la fameja real.

## Riferiment
*Treccani

## Alter proget
Sistema HANS

El **sistema HANS** (*Head And Neck Support* o ben *Suport Coo e Coll*) a l'è un sistema doperad in di corse de automobil e de motocross per dàgh pussee sigurezza al pilota contra i infortuni al coll e al coo. A l'è mitud in tra el casch e i spalle e l'è tacad al casch con di corde, e se la gh'è una gran bota che la fa spostà la testa la fa inscì che la resta vesina al coll, e che donca el se sbassa el ris'c de dagn al coll, che poden anca vesser mortai.

## Bibliografia
*Federation Internationale de L'Automobile FIA Standard 8858-2002 – HANS System, 2002

## Alter proget
Autoradio

L**'autoradio** a l'è un sistema che se po meter in su 'n autoveicol per ciapà e scoltà la radio e, despess, anca scoltà alter formad musegai compagn - in passad - di audiocassete e di 8-Track, o di Compact Disc. Cont el temp l'autoradio l'è deventada semper pussee tecnologega e la permet de conligàss al telefonin per ricever i telefonade, de doperà un navigator o de lensger file audio de una ciav USB: al dì d'incoeu la pupart di automobil gh'hann propi di sistema computerizad, despess con sistema operativ compagn de Android, che permeten de havégh un'esperienza de intrateniment e de navigazzion pussee completa.

## Riferiment
*Breve storia dell'autoradio

## Alter proget
Castell de Savognoeula

El **Castell de Savognoeula** el se troeuva in del comun oltrapadan de Savognoeula e l'è stad fad su in del secol quell de tredes e gh'è partegnud a varie familie compagn di Becaria, di Vescont, di Acut e di Belgios, poeu el Napoleon ghe 'l vend ai Gazzaniga che ghe 'l dann ai Brichet Arnabold. Anca incoeu l'è proprietà privada e sed de 'n azienda vinicola.

## Riferiment
*LombardiaBeniCulturali

## Alter proget
Cinta de sigurezza

La **cinta de sigurezza** a l'è un sistema de sigurezza doperad in sui veicoi che, se 'l gh'è un cambi bell gross de velocità - che in su 'n autoveicol el po vesser dad de 'n s'centrament o in su 'n sgolatasc de una turbolenza - el tegn fiss a la setada quell che gh'è su, inscì de schivà che 'l vaga in sgir e 'l se faga mal. El po fonzionà anca insema a di alter sistema, compagn de l'airbag.

A segonda di necessità, ghe n'è a pussee pont: per i passeger di reoplan de solet a l'è a du, in sui auto normai trii, menter in di veicoi de corsa o spazziai la po havégh anca cinch o ses atach.

## Riferiment
*ACI 

## Alter proget
Sgolater

El **sgolater** (anca *aviador*) a l'è vun che, per lavorà o no, el mena in sgir un aeromobel (in del cas l'è ciamad anca *pilota*) e, per estension, ogni operator che ghe voeul per fà inscì che el mez el staga in area, compagn de 'n navigator o de 'n ingegner de sgol.

## Riferiment
*Treccani

## Alter proget

## Vos corelade
*Stracheza di sgolater
Indicator de direzzion

I **indicator de direzzion** inn una roba, al dì d'incoeu una serie de lus ma in passad anca di part che se spostaven, che in su 'n veicol la serviss a avisà i alter utent de la strada che 'l farà un spostament de la direzzion che l'è al moment.

## Riferiment
*Vigileamico 

## Alter proget

## Vos corelade
*Lus di veicoi
Gnervet

El **gnervet** (in lenguagg medegh *clitorid*) a l'è una part del sistema reprodutiv di done, el pussee important orghen eretil de 'sto sistema chi, e l'è sit sora de la vulva, indova che se incontren i gran laver. Compagn a nivell biologegh de la capella del bigol, el gh'ha però nissun roeul in del pissà in l'om, l'è inveci minga inscì in d'una quaj bestia, indova che l'è pussee grand.

## Riferiment
*Treccani

## Alter proget

## Vos corelade
*Piercing del gnervet
*Clitoridectomia
*Infibulazzion
*Vibrator del gnervet
Sigill del sacrament

El **sigill del sacrament** a l'è un principi de la dotrina de varie gese cristiane che 'l sostegn che quell che se dis al prevet con la confession el gh'ha de restà secret, o ben che el religios el po minga dìll in sgir, nanca ai autorità. L'è ciamad anca *secret confessional*, soratut de la sgent.

La pupart di Stat recognossen che el raport in tra quell che 'l se confessa e 'l sacerdot a l'è confidenzial, anca in cas che se confessa un riat. I gese sanzionen i pret che parlen, anca con la scomunega. El simbol del sigill l'è, per i catolegh, el Giovann Nepomucen, che l'è stad copad de l'Imperator che 'l voleva savé quell che l'haveva did la mier e poeu sbatud in la Moldava, e l'è stad poeu fad sant del papa Benedet XIII in del 1729.

## Riferiment
*Enciclopedia Catolega
La Massera da bé

**La Massera da bé** a l'è una frotola de 1781 setenari a rima basada in dialet bressan, cont una quaj influenza bergamasca, scrivuda del Galeazz di Orz in del secol quell de sedes e atribuida a lu in manera definitiva del Bernardin Biondell: in passad l'era atribuida al Mariot Martinengh e se pensava che lu l'haveva domà cobiada, se pensa che 'l sia stad fad inscì de schivà problema cont i autorità de la Serenissima, vist che l'era critegada la condizzion de vita di paisan anca dopo che Bressa l'era passada ai venezzian.

La protagonista a l'è una massera, *Flor da Cobiàt*, che la mostra i so capacità a una *Madona*, e l'era descrita 'me bruta e deforma, ma propi tant intendevola, che ghe dà vos a la condizzion di pussee pover, forsi in su la bas de la tradizzion orala bressana.

## Riferiment
*Enciclopedia Bresciana
*Treccani
Moldava

La **Moldava** (*Vltava* in cech, *Moldau* in todesch) a l'è un fium de la Cechia, el so cors d'aqua pussee important. Longa 430 km, la sorgiss in la Selva Boema, la bagna poeu  Český Krumlov, České Budějovice e Praga e la sboca infin in l'Elba a Mělník.

La gh'ha un roeul propi important per la coltura ceca, el Bedřich Smetana l'ha scrivud l'oeuvera La Moldava 'me part del ciclo Má vlast e 'l poeta todesch Bertolt Brecht l'ha scrivud La Canzon de la Moldava.

## Riferiment
*Treccani

## Alter proget
Moldava (desambiguazzion)

*Moldava, fium de la Cechia
*La Moldava, oeuvera del Bedřich Smetana
*Moldava, comun de la Cechia
*RSS Moldava, stat predecessor de la Moldavia
Corona ducal

La **corona ducal** (*Herzogskrone* in todesch o anca *Herzogshut* o ben *capell ducal*) a l'è la corona per quei che gh'hann el titol de Duca.

## Bibliografia
*Gert Oswald: Lexikon der Heraldik. VEB Bibliographisches Institut, Leipzig 1984

## Alter proget
Costant de Chaitin

La **costant de Chaitin** a l'è un numer real che el representa la probabilità che un dad programa fad su in manera randomega el se ferma. Anca se ghe n'è de infinite, in bas a la manera che el programa l'è codifegad, l'è comun riferiss a lor in manera colletiva con *Ω*.

Ideada del Gregory Chaitin, a l'è un numer normal e trascendent, che l'è minga computabel, l'è donca minga possibel havégh un algoritm che i calcola e l'è nanca possibel provà a induvinai.

## Bibliografia
*Calude, Cristian S. (2002). Information and Randomness: An Algorithmic Perspective (second ed.). Springer. ISBN 3-540-43466-6.

## Vos corelade
*Complessità de Kolmogorov
Danderyd

**** a l'è un cumun de la Svezzia, part de la . El gh'ha  abitancc e 'l so caploeugh a l'è .

El conféna coi cumun de .

## Olter progecc

## Ligam da foeura
*[ Sit ofizzial]
Contea de Stocolma

La **** a l'è una contea de la Svezzia. La gh'ha  abitant e 'l so caploeugh a l'è .

La confina con la .

## Alter proget

## Ligam de foeura
*[ Sit ofizzial]
Polpeton

El **polpeton** a l'è un piat che 'l se cusina in tut el mond: tradizzionalment a l'è fad de carna tria, spezzie, aroma e roba per tacà insema tusscoss, 'me del pan gratad o de la farina, ma ghe n'è anca de variant che sostituissen la carna con ingredient vegetai tant 'me i legum. A l'è de solet mangiad 'me segond o piat unegh.

## Riferiment
*Treccani

## Alter proget

## Vos corelade
*Polpeta
*Bacon explosion
Giovann Antoni Ranza

El **Giovann Antoni Ranza** (*Giovanni Antonio Ranza* in italian; Vercej, 19 de sginer 1741 - 11 de avril 1801) a l'è stad un pret e teoregh politegh italian.

## Biografia
Pret de formazzion, el deventa poeu professor de letere e con la revoluzzion francesa el se svesina ai ideai revoluzzionari e donca el gh'ha de scapà e 'l organiza un mot republegan a Alba, indova che 'l crea quell che incoeu a l'è ciamad "tricolor piemontes" ross, bloeu e naranz, che incoeu a l'è in del gonfalon de la Region.

El sostegniva 'n Italia federala, con dent anca la Lombardia svizzera, la Corsega e Malta e partida in vundes republeghe: Piemont, Lombardia, Liguria, Adria, Arno, Tever, Vesuvi, Sicilia, Sardegna, Corsega e Malta, tute con la soa autonomia.

## Riferiment
*Treccani
Ferrovia Mandas-Arbatax

La **ferrovia Mandas-Arbatax** a l'è una linia ferroviaria a scartament metregh italian de la Sardegna, che la conliga Mandas a Arbatax. Cont i so 159 km, a l'è la singola linia a scartament redut pussee longa d'Europa e l'è doperada, del 1997, per el servizzi turistegh del Trenin verd de l'ARST.

## Bibliografia
* Paolo Solinas, La Sardegna con il Trenino Verde: Le ferrovie complementari, Maggioli Editore, ISBN 88-387-9774-9.

## Alter proget
Comun vinicol

Un **comun vinicol** (in cech *Vinařská obec*) a l'è un comun de la Cechia che l'è registrad al cadaster con vuna o pussee de vigne e l'è l'unità geografega fondamental per el territori che l'è autorizad el coltivà de l'uga de vin. Ghe n'è 383, 75 in la region vinicola de la Boemia e 308 in la region vinicola de la Moravia.

## Riferiment
*Vinařská obec
Ariprand

L**'Ariprand** (Piasenza, ... - XII secol) l'è stad un giurista lombard, specialista in dirit lombard antigh. L'ha tirad insema una collezzion de dirit ciamada *Lombarda (lex)* e la gh'ha dent in orden sistemategh quell che in del Liber Papiensis l'era mitud in orden de temp. In tra i so alev gh'era anca l'Albert Lombardista, che l'ha comentad i so oeuvere e despess l'ha anca ciapad una posizzion diferenta de lu.

## Riferiment
*Treccani

## Alter proget
Canin (dent)

El **canin** a l'è vun di dent che gh'hann i mamifer e l'è bell longh e a ponta, ciapen el nom de quei di can, che inn propi gross. In la pupart di spece, inn quater, du sora e du sota, e servissen per tegnì fermo quell che se mangia e strepàll con facilità, e poden vesser anca doperad 'me arma.

## Riferiment
*[Treccani](https://www.treccani.it/enciclopedia/canino_(Dizionario-di-Medicina)/)

## Alter proget

## Vos corelade
*Dent denanz
*Dent ganassal
*Dent de mez
*Dent carnassai
Sest emendament (Costituzzion di Stat Unid)

El **Sest emendament** a la Costituzzion di Stat Unid l'è part de la Deciarazzion di Dirit che l'è stad incorporad ai Stat de la Cort Suprema in tucc i so part foeura che vuna. Ghe garantiss a quei che inn cusad de un riat un process svelt e publegh, cont una giuria imparzial fada su de so pari ciapada de sgent del so midem Stat e distret, de vesser informad de la cusa che gh'hann sora, de confrontà i testimoni e de vesser consiliad de un avocat. A bon cunt, gh'è di ecezzion: in d'un quaj cas rari l'è possibel domandà un process a porte serrade e 'l dirit a la giuria el gh'è domà per i riat castigad con pussee de ses mes de preson, e domà a nivell federal: i Stat inn minga obligad a havégh el process per giuria.

## Riferiment
*Congress american

## Alter proget
Comun de Viborg

**Viborg** a l'è un comun de la Danimarca, part de la region de . El gh'ha  abitancc e 'l so caploeugh a l'è .

El conféna coi comun de .

## Olter progecc

## Ligam da foeura
*[ Sit ofizzial]
Region de la Danimarca

I **region de la Danimarca** a inn la partizzion de prim nivell del Paes, fade su con la reforma del 2007, che hann sostituid i contee e ghe n'è cinch. Se ocupen soratut del servizzi sanitari, anca se gh'hann alter compit delegad del stat e di comun.

## Lista

## Alter proget

## Riferiment
*Comun e region de la Danimarca
Dent denanz

I **dent denanz** a inn di dent che gh'hann la pupart di mamifer che inn, apont, denanz e che servissen per varie robe a segonda de la spece: in l'om el serviss per tajà el mangià e per parlà, ma gh'è anca di spece che i gh'hann bell longh, che 'l deventa un denton.

## Riferiment
*[Treccani](https://www.treccani.it/enciclopedia/incisivo_(Dizionario-di-Medicina)/)

## Alter proget

## Vos corelade
*Canin (dent)
*Dent ganassal
*Dent de mez
*Dent carnassai
Dent ganassal

El **dent ganassal** (in latin *molaris dens*) a l'è un dent di mamifer che 'l sta dedree e 'l serviss a molà quell che se mangia, gh'è una gran varietà in tra i spece per el numer e quant che inn gross.

## Riferiment
*[Treccani](https://www.treccani.it/enciclopedia/molare_(Dizionario-di-Medicina)/)

## Vos corelade
*Canin (dent)
*Dent denanz
*Dent de mez
*Dent carnassai
Stazzion de Sale Langhe

La **** a l'è una stazzion de la ferrovia Turin-Fossan-Savona, che la serviss el comun de . L'è tacada ai stazion de .

## Moviment
La stazzion l'è servida di treni regionai de Trenitalia in contrat de servizzi con la region interessada.

## Bibliografia
*Rete Ferroviaria Italiana. Fascicolo linea 8 (Torino-San Giuseppe di Cairo)
*Rete Ferroviaria Italiana. Fascicolo linea 75 (San Giuseppe di Cairo-Savona)
Stazzion de Mussotto

La **** a l'è una stazzion de la ferrovia Lissandria-Cavallermaggiore, che la serviss el comun de . L'è tacada ai stazion de .

## Moviment

La stazzion a l'è servida di treni SFM de la linia 4 del servizzi ferroviari metropolitan de Turin, con cadenzament orari (biorari in di feste) e gestid de la Trenitalia

## Servizzi
 Bilietaria

## Interscambi
 Fermada de l'autobus

## Bibliografia
*Rete Ferroviaria Italiana. Fascicolo linea 11
Stazzion de Barbaresco

La **** a l'è stada una stazzion de la ferrovia Lissandria-Cavallermaggiore, che la serviva el comun de . Incoeu la gh'è pu, desgià che l'è stada sbatuda sgiò.

## Bibliografia
*Rete Ferroviaria Italiana. Fascicolo linea 11
Stazzion de Serravalle d'Asti

La **** a l'è una stazzion de la ferrovia Chivass-Ast, che la serviss el comun de . L'è tacada ai stazion de .

## Moviment
La stazzion l'è servida domà di treni turistegh de la Fondazzion FS italiane, desgià che el servizzi regional ordinari a l'è sospendud del 2012.

## Bibliografia
*Rete Ferroviaria Italiana, Fascicolo linea 5.

## Alter proget
Stazzion de Casale Monferrato

La **** a l'è una stazzion de la ferrovia Castagnole-Asti-Mortara, che la serviss el comun de . L'è tacada ai stazion de .

## Moviment
La stazzion l'è servida di treni regionai de Trenitalia e Trenord in contrat de servizzi cont i region interessade.

## Bibliografia
*Luigi Ballatore, Storia delle ferrovie in Piemonte, Torino, Editrice Il Punto, 2002, ISBN 88-88552-00-6.

## Alter proget
Region de la Capital (Danimarca)

La **region de la Capital** (in danes *Region Hovedstaden*) a l'è vuna di cinch region de la Danimarca e quella pussee a Est. L'è fada su de vintnoeuv comun e la gh'ha un consili regional de 41 member e l'è stada fada su con la reforma del 2007, che l'ha tolt via i contee e i ha sostituide con di region con men de poder, che l'è stad dad ai comun e al stat.

## Ligam de foeura
*Sit ofizzial

## Alter proget
Jutland Central

El **Jutland Central** (in danes *Region Midtjylland*) a l'è vuna di cinch region de la Danimarca, in pè del 2007 con la reforma che l'ha tolt via i contee e l'ha spartid i so competenze in tra i comun e 'l stat. Fada su de 19 comun, la gh'ha un consili regional de 41 member.

## Ligam de foeura
*Sit ofizzial

## Alter proget
Polizzia del Ministeri de la Defesa

La **Polizzia del Ministeri de la Defesa** (*Ministry of Defence Police* in ingles) a l'è una forza de polizzia speciala del Regn Unid part del Ministeri de la Defesa, che la gh'ha el compit de difender i ben de l'Armada britannega e anca di sit a volt ris'c in del Paes, di voeulte inn anca s'cerad in scenari forester. A diferenza de la pupart di polee lilinscì, inn tucc di agent autorizad ai armi de foeugh per via de quant che inn important i so compit, e 'l 90% de lor, in servizzi, giren cont un'arma.

A l'è vuna di trè agenzie de polizzia che lavoren a nivell nazzional in del Regn Unid, insema a la Polizzia Britannega di Straport e a la Polizzia Civil Nuclear. Inn responsabil anca per la Polizzia di bas a Ziper e per la Gibraltar Defence Police.

## Ligam de foeura
*Sit ofizzial

## Alter proget

## Vos corelade
*Royal Military Police
*Royal Navy Police
*Royal Air Force Police
*Polizzia del Dipartiment de la Defesa
Dom de Bobi

El **Dom de Bobi** l'è dedicad a l'Assonta e l'è la gesa parochial de Bobi e, fina al 1986, catedral de la diocesi de Bobi e poeu concatedral di diocesi che inn vegnude dopo, quella de Genoa-Bobi e de Piasenza-Bobi. Sita in del center storegh, propi vesin a la Badia de Bobi, el so compless el gh'ha denter anca el musee diocesan.

## Riferiment
*Comun de Bobi 

## Alter proget
Setim emendament (Costituzzion di Stat Unid)

El **setim emendament** a la Costituzzion di Stat Unid l'è part de la Deciarazzion di Dirit che 'l garantiss el dirit a un process con giuria de almen ses member in di cas civil che valen pussee de vint dollar e che ghe cava ai giudes el poder de reversà la scerna de fad de la giuria.

A l'è retegnud l'emendament pussee diret de la Deciarazzion, e l'è mai stad incorporad ai Stat, anca se tucc gh'hann di regole compagne in di so sistema giudizziari. A gh'è un *test storegh* ligad a quell emendament, che 'l aplica domà in di cas che gh'eren al temp che la Costituzzion l'è stada scrivuda:  donca i cas de lesg del mar o di brevet gh'hann minga la giuria, che comunque la po vesser doperada no se i part inn d'acordi.

## Riferiment
*Cornell Law

## Alter proget
Coit interrompud

El **coit interrompud** (in latin *coitus interruptus*, ciamad popolarment anca *tirà indree el ciolla*) a l'è una pratega de contracezzion che la se fa a tirà via el bigol via de la vagina prima de eiaculà, inscì de schivà che la sborradura la vaga dent a la dona. A bon cunt, la gh'ha un nivell propi bass de fonzionament e la sigura nissuna protezzion contra i malatie che se spanteghen cont el sess, anca perchè i omen dann foeura un liquid che 'l lubrifega quand che ciollen, e che in d'una bona mità di cas el gh'ha dent assee de sperma per fecondà.

## Riferiment
*Britannica

## Alter proget

## Vos correlade
*Coit reservad